אין ספק שמי שלוקה בעודף משקל, סובל סבל רב, הן מבחינה גופנית והן מבחינה רגשית וחברתית. אין להאשים את מי שסובל מעודף משקל בחוסר מודעות לבעייתו. ההיפך הוא הנכון. אנשים שמנים מתעסקים ללא הרף במחשבות על דיאטות והם מגלים בקיאות רבה בעניינים אלה. המסקנה היא, שבעייתו של האדם הסובל מעודף משקל היא הקושי הפסיכולוגי ליישם את הידע הזה. אם אתה, הקורא. מזדהה עם ההנחה הזו, הרי השיטה המוצגת בפרק זה יכולה לעזור לך להתמודד עם בעיית עודף המשקל. הרעיונות שבפרק משתלבים ותומכים בכל תכנית של דיאטה המוצעת על ידי איש מקצוע, או על ידי כל מוסד מוכר ומהימן.
כיוון שרבים האנשים האוכלים גם בזמנים שהם אינם רעבים, עודף משקל הינו תופעה מאד נפוצה בעולם המערבי בכל הגילאים. מחקרים רבים מצביעים על קיום מעגל קסמים שלילי בין מתח נפשי ואכילת יתר. כאשר אנו במתח, אנו נוטים להרבות באכילה וכאשר אנו עולים במשקל, אנו חשים במתח מוגבר. כיוון ש"ידע הוא כח" הבנת הקשר בין מתח לבין אכילת יתר, עשויה לתרום להגברת השליטה העצמית.
האדם המודרני, עדיין נושא בגופו את הגנים של האדם הקדמון שתרמו להשרדותו, בתנאי חייו המסוכנים. כאשר אמנו הקדמונית, שאני מכנה אותה בשם סבתא לוסי, חשבה על חיית הטרף המסתובבת סביב המערה שלה, היא הזדרזה לסיים את כל שאריות האוכל שהיו לפניה, למרות שהיא לא היתה רעבה. (ראה פרקים: "פסיכולוגיה אבולוציונית", "תגובת מלחמה או מנוסה" ו"תסמיני חרדה ותרומתם להישרדות") כניראה שסבתא לוסי חששה, שעקב חיית הטרף האורבת לה, חברה לחיים לא יצליח להביא מזון נוסף, במהלך מספר הימים הבאים. כתוצאה מכך, היא חשה בדחף בלתי נשלט, לחסל את כל המזון שהוא הביא יום קודם, לפני שירקיב. כתוצאה מאכילת יתר, היא צברה שומנים, שתרמו להשרדותה במהלך הימים הקרובים, בהם היא תחוש ברעב. בתנאי החיים של האדם המודרני אין חיות טרף, אך תת ההכרה אינו מודע לכך. כאשר תת ההכרה מזהה עליה בתחושות המתח, ולא חשוב הגורם למתח, הוא מזהה זאת כסכנה מחיית טרף ולכן הוא גורם לגוף ולנפש להגיב בתגובת "מלחמה או מנוסה". התוצאה היא, שאנו מגיבים לריב עם שכן, לפחד מפיטורים מעבודה, או להפסד כספי בבורסה, באכילת יתר, בדומה לסבתא לוסי.
אני נוהג להתיחס לאינסטינקט קדמון זה, כאל תוכנת מחשב, שנצרבה בדיסק הקשיח של המחשבים הראשונים, שנבנו לפני כחמישים שנה. לצערנו, "תוכנת המחשב" של אכילת יתר בעת מתח, שפותחה במהלך האבולוציה, כיום, במקום להגן עלינו, היא פוגמת בנו ואנו לא יודעים כיצד להורידה "מהמסך" שבמוח. נצא מתוך הנחה, שאי אפשר למחקה כליל "מהדיסק הקשיח" שבמוח, אך כשם שניתן ללמוד, שבכל פעם שתוכנה מיושנת נפתחת על מסך המחשב, עלינו ללחוץ על הכפתורים הנכונים במחשב, במטרה להורידה מהמסך, כך ניתן לעשות גם עם המחשב שבמח. הכלל הראשוני הוא, לא לכעוס על עצמנו, אם לפעמים אנו נכשלים בכך. הכעס והתיסכול רק יגבירו את רמת המתח ואת הדחף הבלתי נשלט לאכילת יתר. עלינו ללמוד להיות סובלניים ולעודד את עצמנו על כל הצלחה המתבטאת בשליטה עצמית.
תרגול שיטות הרפיה, המתוארים באתר, מספר פעמים ביום. מומלץ לנסות תחילה את כולן ולאחר מכן, להתמקד על אותן שיטות הנוחות והנעימות לנו. המטרה היא, להוריד את רמת המתח הגבוהה. בכל פעם שהדחף לאכילת יתר מתעורר, עלינו ליישם את שיטת "הנשימות המרגיעות". הנשימות מגבירות את זרימת החמצן למוח ובכך תורמות להגברת השליטה העצמית.
תרגול הרפיה בעזרת האזנה לכל אחת מהקלטות ההרפיה המופיעות באתר בסעיף הקלטות להתמודדות עם מתחים וחרדות.
באתר, מצויות גם שתי הקלטות הרפיה בשם: "הרזיה בהרפיה 1" ו "הרזיה בהרפיה 2". הקלטות אלו משתלבות ותומכות בכל דיאטה המוצעת על ידי איש מקצוע, או על ידי כל מוסד מוכר ומהימן.
האזנה ל "להרזיה 1", עשויה לתרום להחשת תהליך ההרזיה. אורך ההקלטה כ- 20 דקות. המאזינים מונחים להרפות בהדרגה את איברי גופם, תוך מתן סוגסטיות חיוביות לעצמם, שבעקבות כיווץ והרפיית איברים תאי השומן נמסים והופכים לאנרגיה. בהמשך, המאזינים מונחים לדמיין שמוחם פועל כמחשב, שניתן לצרף בו תוכנות חיוביות שיתרמו להרזיה מהירה. המאזינים מתבקשים לחזור על מספר משפטים, שמטרתם לתרום לאורח חיים בריא וטבעי יותר: להמנע ממאכלים משמינים וחסרי ערך תזונתי, להרבות אכילת פירות וירקות, לאכול שלוש ארוחות עיקריות ביום ולהמנע מכעס ומאכזבה עצמית, עקב סטיות מקריות מהדיאטה.
האזנה ל "להרזיה 2", עשויה לתרום להחשת תהליך ההרזיה. אורך ההקלטה כ- 20 דקות. המאזינים מונחים להרפות בהדרגה את איברי גופם, תוך מתן סוגסטיות חיוביות לעצמם, שבעקבות כיווץ והרפיית איברים תאי השומן נמסים והופכים לאנרגיה. בהמשך, המאזינים מונחים לדמיין טיול בנוף יפה, המוביל לבריכת המכילה מפל מים. הבריכה ידועה כבריכת קסמים, שבעת שהטובל ניצב מתחת למפל, המים ממיסים את תאי השומן שבגופו. לקראת תום ההקלטה, המאזינים מדמיינים שגופם ניראה חטוב ונאה והוא מכוסה במעטפת מגן שקופה, הגורמת להם לא להיות רגישים לכל סוגי ביקורת חברתית.
מתן סוגסטיות עצמיות חיוביות. במהלך שעות היום ובעיקר בעת שהדחף לאכילת יתר מתעורר, חשוב לתת לעצמנו סוגסטיות. במחקרים רבים נמצא, שהדרך לשינוי תופעות שליליות מתחילה בהבנה ובקבלה עצמית. רק כאשר האדם מפסיק לכעוס על עצמו ומפסיק לדחות את עצמו על היותו בעל משקל עודף, הוא יוכל לחזק את כח הרצון לשפר את הופעתו ולרדת במשקלו. מובן שכל אדם יכול לנסח משפטים חיוביים שונים ולחזור עליהם במהלך היום. מומלץ לנסח ולכתוב לעצמו משפטים מעודדים אלו ולמקמם באזורים שונים בבית כמו על המקרר, על שולחן האוכל וכד'.
הדמיון עשוי להפעיל מערכות גוף שונות. כאשר נדמיין שאנו אוכלים מאכל האהוב אלינו, ובדמיוננו נריח ונטעם אותו, בלוטות הרוק יגבירו את הפרשת הרוק. כאשר נדמיין שאנו טובלים יד אחת במים חמימים ויד שניה במים קרירים, נגלה הבדלים בחום הידים בעת מדידת חומם. ד"ר אלפרד וייס, פסיכולוג מסיטי קולג' שבניו- יורק, מצא שאנשים המדמיינים יום- יום שגופם רזה וחטוב, מעבירים בכך מסר למערכת העיכול ולמערכת חילוף החומרים לפעול לשם השגת מטרה זו. אני ממליץ לבחור בצילום ישן, בו נראה גופנו כבעל ממדים אליהם אנו שואפים לחזור. חשוב לבחור בצילום כזה, שישנה הסתברות הגיונית, שבעקבות דיאטה נצליח לחזור לממדים המתוארים בו. אם אין ברשותו צילום כזה, ניתן לבחור בתמונה מעיתון או משבועון, בו ניראה אדם בגילנו, בעל מבנה גוף סביר, שיש סיכוי הגיוני שנצליח להגיע למבנה כשלו לאחר הדיאטה. אנו יכולים לגזור את ראשנו, כפי שהוא ניראה כיום, מתמונה שלנו ולהדביקו על הראש של התמונה שמצאנו בעיתון. עלינו להתבונן בתמונה, לעצום את העיניים ולדמיין את עצמנו במבנה הגוף אליו אנו שואפים. רצוי לחזור על תרגיל ההדמיה מספר פעמים ביום. כל הדמיה אורכת רק מספר שניות. רצוי במיוחד לדמיין זאת לפני השינה ו/או לפני כל ארוחה.
מתן סוגסטיות עצמיות בשיטת הדמיון. מספר פעמים ביום נעצום עיניים, ננשום שלוש נשימות מרגיעות ונדמיין את מרכז התאבון שבמוח. בדמיון ניתן לראות את המח כאילו יש בו כפתור, האחראי על מרכז התאבון. אפשר לסובב את הכפתור לדרגת תאבון מעט יותר נמוכה ממה שניראה שהוא ניצב ברגע זה. חשוב לבצע תרגילי דמיון כאלו במיוחד כאשר מתחשק לנו לאכול, למרות שאנו לא רעבים ואנו רוצה לשלוט על יצר האכילה. תרגיל כזה יכול לקחת פחות מדקה אך הוא עשוי לתרום רבות בתהליך השליטה העצמית.
תמיכת בני משפחה וידידים קרובים. אנו שיכים לקבוצת "החיות החברתיות." אבותינו הקדמוניים היו זקוקים לתמיכת הסובבים אותם, לשם התמודדות כנגד טורפים, ואילו האדם המודרני בעל עודף המשקל, זקוק לתמיכת הסובבים אותו לשם התמודדות כנגד האינסטינקט הקדום. מותר לנו לדרוש מבני משפחתנו הקרובה, להמנע מלהביא הביתה מאכלים טעימים, אך משמינים. זכותינו לדרוש מהם להמנע מלאכול מאכלים משמינים בבית. זכותנו לבקש מבני המשפחה להמנע מיציאות משפחתיות למסעדות, המגישות אוכל טעים ומשמין. זכותנו להסביר לאורחים המוזמנים לארוחת ערב, שאנו מגישים מנה אחרונה דיאטטית.
1. רבים מאיתנו גדלו במשפחות בהן הקפידו לא לזרוק אוכל לפח, כיוון שיש אנשים רעבים באפריקה. ניתן להתגבר על שטיפת מח שלילית זו בצורה הדרגתית. בעת שאנו חשים בשובע נשאיר בכוונה מעט אוכל בצלחת, ננשום נשימה עמוקה, שתעזור לנו לזרוק את שאריות האוכל לפח.
2. רבים נוטים לאכול מול הטלויזיה, דבר שעלול לגרום לאי תשומת לב לכמות המזון שאנו אוכלים.
3. מחקרים רבים הוכיחו, שאכילת שלוש ארוחות עיקריות וביניהן פירות, תורמת לבריאות יותר מאשר לדלג על ארוחת הבוקר הגורם להגברת תחושת הרעב ולצריכת מזון מוגברת בצהרים.
והחשוב ביותר, לא להשבר ולא לוותר גם אם מספר פעמים נכנענו ליצר האכילה. עלינו להתיחס לכל כישלון כאל אתגר ולחזור בכוחות מחודשים לתוכנית ההרזיה.
מומלץ לקרא את המאמר: "התאוששות ממעידות בתהליך ההרזיה" המצוי באתר בפרק: "מאמרים של אנשי מקצוע".